CELEX: 32018R1933
Language: lv
Date: 2018-12-10 00:00:00
Title: Padomes Regula (ES) 2018/1933 (2018. gada 10. decembris), ar ko groza Regulu (ES) Nr. 356/2010, ar kuru nosaka īpašus ierobežojošus pasākumus pret noteiktām fiziskajām vai juridiskajām personām, vienībām vai struktūrām saistībā ar situāciju Somālijā

11.12.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 314/9
               
            
         PADOMES REGULA (ES) 2018/1933
         (2018. gada 10. decembris),
         ar ko groza Regulu (ES) Nr. 356/2010, ar kuru nosaka īpašus ierobežojošus pasākumus pret noteiktām fiziskajām vai juridiskajām personām, vienībām vai struktūrām saistībā ar situāciju Somālijā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 215. pantu,
         ņemot vērā Padomes Lēmumu 2010/231/KĀDP (2010. gada 26. aprīlis) par ierobežojošiem pasākumiem pret Somāliju, un ar ko atceļ Kopējo nostāju 2009/138/KĀDP (1),
         ņemot vērā Savienības Augstā pārstāvja ārlietās un drošības politikas jautājumos un Eiropas Komisijas kopējo priekšlikumu,
         tā kā:
         
                     (1)
                  
                  
                     Ar Padomes Regulu (ES) Nr. 356/2010 (2) īsteno Lēmumā 2010/231/KĀDP paredzētos pasākumus.
                  
               
                     (2)
                  
                  
                     Apvienoto Nāciju Organizācijas Drošības padome (ANO DP) 2018. gada 14. novembrī pieņēma Rezolūciju 2444 (2018). Šajā rezolūcijā ir atzīmēts, ka viens no sarakstā iekļaušanas kritērijiem saskaņā ar Rezolūciju 1844 (2008) ir iesaistīšanās darbībās, kas apdraud mieru, drošību vai stabilitāti Somālijā, vai šādu darbību atbalstīšana, un tajā ir notiekts, ka šādas darbības var ietvert arī, bet ne tikai, tādu darbību plānošanu, vadīšanu vai veikšanu, kas ietver seksuālu vai ar dzimumu saistītu vardarbību.
                  
               
                     (3)
                  
                  
                     Ar Padomes Lēmumu (KĀDP) 2018/1945 (3) grozīja Lēmumu 2010/231/KĀDP, lai atspoguļotu izmaiņas ANO DP Rezolūcijā 2444 (2018).
                  
               
                     (4)
                  
                  
                     Šie pasākumi ietilpst Līguma piemērošanas jomā, un tādēļ ir nepieciešamas Savienības līmeņa reglamentējošas darbības, jo īpaši, lai nodrošinātu to, ka visās dalībvalstīs tos piemēro vienādi.
                  
               
                     (5)
                  
                  
                     Tāpēc būtu attiecīgi jāgroza Regula (ES) Nr. 356/2010,
                  
               IR PIEŅĒMUSI ŠO REGULU:
         
            1. pants
            Regulas (ES) Nr. 356/2010 2. panta 3. punkta a) apakšpunktu aizstāj ar šādu:
            
                        “a)
                     
                     
                        iesaistās vai atbalsta darbības, ar kurām apdraud mieru, drošību vai stabilitāti Somālijā, ja šādas darbības ietver arī, bet ne tikai:
                        
                                    i)
                                 
                                 
                                    tādu darbību plānošanu, vadīšanu vai veikšanu, kas ietver seksuālu vai ar dzimumu saistītu vardarbību;
                                 
                              
                                    ii)
                                 
                                 
                                    darbības, kas apdraud miera vai izlīguma procesu Somālijā;
                                 
                              
                                    iii)
                                 
                                 
                                    darbības, kas, pielietojot spēku, apdraud Somālijas federālo valdību vai Āfrikas Savienības misiju Somālijā (AMISOM);”.
                                 
                              
                  
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 10. decembrī
            
               
                  Padomes vārdā –
               
               
                  priekšsēdētāja
               
               F. MOGHERINI
            
         
         
            (1)  Padomes Lēmums 2010/231/KĀDP (2010. gada 26. aprīlis) par ierobežojošiem pasākumiem pret Somāliju, un ar ko atceļ Kopējo nostāju 2009/138/KĀDP (OV L 105, 27.4.2010., 17. lpp.).
         
            (2)  Padomes Regula (ES) Nr. 356/2010 (2010. gada 26. aprīlis), ar kuru nosaka īpašus ierobežojošus pasākumus pret noteiktām fiziskajām vai juridiskajām personām, vienībām vai struktūrām saistībā ar situāciju Somālijā (OV L 105, 27.4.2010., 1. lpp.).
         
            (3)  Padomes Lēmums (KĀDP) 2018/1945 (2018. gada 10. decembris), ar ko groza Lēmumu 2010/231/KĀDP par ierobežojošiem pasākumiem pret Somāliju (skatīt šā Oficiālā Vēstneša 61. lpp.).